ทุนต่างชาติยังไหลเข้าไทย
ธปท.เผยเงินทุนต่างชาติยังไหลเข้าไทยต่อเนื่อง สะท้อนสะท้อนให้เห็นถึงความเชื่อมั่นที่ดีขึ้นของนักลงทุนต่างประเทศ&nbsp; ต่อการฟื้นตัวของเศรษฐกิจไทย
13 ส.ค. 2553

ธปท.เผยเงินทุนต่างชาติยังไหลเข้าไทยต่อเนื่อง สะท้อนสะท้อนให้เห็นถึงความเชื่อมั่นที่ดีขึ้นของนักลงทุนต่างประเทศ  ต่อการฟื้นตัวของเศรษฐกิจไทย
นายบัณฑิต นิจถาวร รองผู้ว่าการธนาคารแห่งประเทศไทย (ธปท.) เปิดเผยว่า  ธปท. พร้อมติดตามการไหลเข้าของเม็ดเงินลงทุนจากต่างชาติ ที่ไหลเข้าสู่ตลาดทุนไทยอย่างต่อเนื่อง อาจกระทบต่อด้านเสถียรภาพเศรษฐกิจและค่าเงินบาท  ซึ่ง ธปท. มองว่า  หากเศรษฐกิจของประเทศ มีการฟื้นตัวดีและเป็นไปอย่างต่อเนื่อง ขณะที่การเมืองนิ่ง  จะเป็นปัจจัยบวกที่ดึงเม็ดเงินลงทุนต่างชาติให้ไหลเข้ามากขึ้น  ซึ่งในช่วง 10 วันแรกของเดือน ส.ค. เริ่มเห็นการไหลกลับของเงินทุนจากต่างประเทศแล้ว  ทั้งใน ตลาดหลักทรัพย์และตลาดพันธบัตร ซึ่งสะท้อนให้เห็นถึงความเชื่อมั่นที่ดีขึ้นของนักลงทุนต่างประเทศ  ต่อการฟื้นตัวของเศรษฐกิจไทย
โดยระหว่างวันที่ 2-6 ส.ค. ที่ผ่านมา มีเงินทุนจากต่างประเทศ ไหลเข้ามาในตลาดหลักทรัพย์ฯ ประมาณ 187 ล้านเหรียญสหรัฐ ขณะที่ ตลาดพันธบัตรมีเงินทุนไหลเข้าสุทธิ ประมาณ 400 ล้านเหรียญสหรัฐ หรือ ประมาณ 1.5 หมื่นล้านบาท ระหว่างวันที่ 3-9 ส.ค.  โดยเงินทุนที่ไหลเข้าในช่วงเดือน ส.ค. เพิ่มสูงขึ้นจากไตรมาส 2 ที่ผ่านมา  ที่มีเงินทุนไหลออก เนื่องจาก ผลกระทบจากสถานการณ์การเมืองในประเทศ